1. ΝΟΜΟΘΕΤ. ΔΙΑΤΑΓΜΑ υπ’ αριθ. 496 της 21/28 Μαρτ. 1970 (ΦΕΚ Α΄ 73 Περί οργανώσεως και λειτουργίας των Ταχυδρομείων. Άρθρ.1.-1.Ιδρύεται νομικόν πρόσωπον ιδιωτικού δικαίου υπό την επωνυμίαν «Ελληνικά Ταχυδρομεία», εδρεύον εν Αθήναις, δια την οργάνωσιν, εκμετάλλευσιν και ανάπτυξιν της Ταχυδρομικής Υπηρεσίας. 2.Τα στοιχεία «ΕΛΤΑ» αποτελούσι διακριτικόν τίτλον ανήκοντα αποκλειστικώς εις τον Οργανισμόν «Ελληνικά Ταχυδρομεία», απαγορευομένης της χρησιμοποιήσεως αυτού ως εταιρικής επωνυμίας ή σήματος ή διακριτικού τίτλου παρ’ οιουδήποτε άλλου φυσικού ή νομικού προσώπου. 3.Νομικά πρόσωπα ιδιωτικού δικαίου εν γένει ή φυσικά πρόσωπα, χρησιμοποιούντα τα εν παρ. 2 του παρόντος άρθρου στοιχεία ως επωνυμίαν ή σήμα ή διακριτικόν τίτλον, υποχρεούνται όπως, εντός διμήνου προθεσμίας από της δημοσιεύσεως του παρόντος, προβώσι τα Ν.Π., δια του αμοδίου οργάνου των, εις τροποποίησιν της σχετικής διατάξεως του Καταστατικού των, τηρουμένης κατά τα λοιπά της ισχυούσης νομοθεσίας. Η μη συμμόρφωσις προς την τηρούσαν διάταξιν συνιστά παράβασιν του Νόμ. 146/1914 «περί αθεμίτου ανταγωνισμού». Άρθρ.2.-1.Ο ΕΛΤΑ αποτελεί δημοσίαν επιχείρησιν, λειτουργούσαν χάριν του Δημοσίου συμφέροντος, κατά τους κανόνας της ιδιωτικής οικονομίας, υπό μορφήν Ανωνύμου Εταιρείας, ήτις απολαύει διοικητικής και οικονομικής αυτονομίας και υπόκειται εις πάσας τας διατάξεςι της νομοθεσίας «περί Ανωνύμων Εταιρειών», εκτός αν άλλως ορίζεται εν τω παρόντι. Ο ΕΛΤΑ ανήκει εξ ολοκλήρου εις το Ελληνικόν δημόσιον και τελεί υπό την εποπτείαν αυτού, ασκουμένην δια του επί των Συγκοινωνιών Υπουργού κατά τα εν τω Παρόντι Ν.Δ/τι οριζόμενα. 2.Δια το περί ου το άρθρ. 4 παρ. 3 του παρόντος αρχικόν κεφάλαιον του ΕΛΤΑ θέλει εκδοθή είς ονομαστικός αναπαλλοτρίωτος τίτλος επ’ ονόματι του Ελληνικού Δηνμοσίου. 3.Το οικονομικόν έτος του ΕΛΤΑ αντιστοιχεί προς το ισχύον δια το δημόσιον οικονομικόν έτος. Άρθρ.3.-1.Από της ισχύος του παρόντος Ν.Δ/τος η δια της Γενικής διευθύνσεως Ταχυδρομείων του Υπουργείου Συγκοινωνιών ασκουμένη Υπηρεσία ανατίθεται αποκλειστικώς εις τον ΕΛΤΑ, κατά τα ειδικώτερον εν τω παρόντι οριζόμενα. 2.Δια Β. Δ/τος, εκδιδομένου μετά γνώμην του Δ.Σ. του ΕΛΤΑ, προτάσει του επί των Συγκοινωνιών Υπουργού και του κατά περίπτωσιν συναρμοδίου Υπουργού, δύναται να ανατίθεται αποκλειστικώς εις τον ΕΛΤΑ, κατά τα ειδικώτερον εν τω παρόντι οριζόμενα. 2.Δια Β. Δ/τος, εκδιδομένου μετά γνώμην του Δ.Σ. του ΕΛΤΑ, προτάσει του επί των Συγκοινωνιών Υπουργού και του κατά περίπτωσιν συναρμοδίου Υπουργού, δύναται να ανατίθεται εις τον ΕΛΤΑ και η εκτέλεσις οιουδήποτε άλλου έργου, προσιδιάζοντος εις την φύσιν των «Ταχυδρομείων». Για την ανάθεση στον ΕΛ.ΤΑ της εκτελέσεως οιουδήποτε άλλου έργου προσιδιάζοντος στην φύση των Ταχυδρομείων βλέπε Π.Δ. 153/11-17 Αυγ. 1973 (ΦΕΚ Α 180), κατωτ. αριθ. 11. Άρθρ.4.-1.Ο ΕΛΤΑ αποκτά από της ισχύος του παρόντος Ν.Δ/τος πλήρη κυριότητα: α)Εφ’ όλων των κινητών περιουσιακών στοιχείων των ανηκόντων εις το Ελληνικόν Δημόσιον και χρησιμοποιουμένων κατά τον ως άνω χρόνον υπό των Ταχυδρομείων. β)Επί γηπέδων του δημοσίου ή τοιούτων προερχομένων εξ αλλοτριώσεως διατεθέντων προς ανέγερσιν Ταχυδρομικών Καταστημάτων, μετά των τυχόν επ’ αυτών κτισμάτων ή υπό ανέγερσιν οικοδομών. (Αντί για τις σελ. 52,11(α)-52,16) Σελ. 52,11(β) Τεύχος      Σελ.       Ελληνικά Ταχυδρομεία (ΕΛ.ΤΑ 22.Α.δ.1 Δικαιώματα και υποχρεώσεις του Δημοσίου εκ δανειακών συμβάσεων συναφθεισών μεταξύ αυτού και του Ταχυδρομικού Ταμιευτηρίου προς τον ως άνω σκοπόν, αναλαμβάνονται εξ ολοκλήρου παρά του ΕΛΤΑ. γ)Εφ’ όλων των ακινήτων των ανηκόντων εις το Ελληνικόν Δημόσιον και χρησιμοποιουμένων κατά τον ως άνω χρόνον αποκλειστικώς υπό των Ταχυδρομείων, πλην των ακινήτων εις α στεγάζονται εν Αθήναις η Υπηρεσία Τεχνικών Ταχυδρομικών Εγκαταστάσεων και Αυτοκινήτων και εν Ρόδω η Ταχυδρομική Διεύθυνσις Δωδεκανήσου. Ταχυδρομικαί Υπηρεσίαι συστεγαζόμεναι μετ’ άλλων Δημοσίων Υπηρεσιών εις οικήματα ανήκοντα εις το Δημόσιον ή στεγαζόμεναι εις οικήματα παραχω-ρηθέντα υπό  των Δήμων, Κοινοτήτων  ή  υπό ετέρων νομικών προσώπων δημοσίου δικαίου, εξακολουθούν να στεγάζωνται εις αυτά άνευ καταβολής μισθώματος, εφ’ όσον δεν καταβάλλεται τοιούτον κατά την δημοσίευσιν του παρόντος, μέχρις αποκτήσεως υπό του ΕΛΤΑ ιδίων κτιρίων προς εγκατάστασιν των Υπηρεσιών του και πάντως ουχί πέραν των 5 ετών. 2.Τα πάσης φύσεως προνόμια, δικαιώματα και υποχρεώσεις των Ταχυδρομείων μεταβιβάζονται εις τον ΕΛΤΑ. 3.Εντός προθεσμίας 6 μηνών από της ισχύος του παρόντος Ν.Δ/τος, δυναμένης να παραταθή επί ίσον χρόνον δι’ αποφάσεως του Υπουργού Συγκοινωνιών, θέλει ενεργηθή απογραφή και εκτίμησις των εν παρ. 1 του παρόντος άρθρου περιουσιακών στοιχείων. Η εκτίμησις θα γίνη υπό Επιτροπής, αποτελουμένης εκ πέντε εξειδικευμένων προσώπων. Έν εκ των μελών αυτών θέλει ορισθή υπό του Υπουργού συγκοινωνιών, δύο υπό του Διοικητικού συμβουλίου του ΕΛΤΑ, έν υπό του Διοικητικού Συμβουλίου του ΟΤΕ και έν υπό του Υπουργού Οικονομικών. Ο τρόπος εκπληρώσεως του έργου της Επιτροπής θέλει καθορισθή δι’ αποφάσεως του Δ.Σ. του Οργανισμού, εγκρινομένης υπό του Υπουργού των Συγκοινωνιών. Το ποσόν της εκτιμήσεως ταύτης θέλει αποτελέσει το αρχικόν μετοχικόν κεφάλαιον του Οργανισμού. Άρθρ.5-16.-(Καταργήθηκαν, όπως το άρθρ. 16 είχε τροποποιηθεί από την περιπτ. ζ΄παρ.2 άρθρ. 26 Νόμ. 2668/17-18 Δεκ. 1998, ΦΕΚ Α΄282, κατωτ. αριθ. 37, από την παρ. 1 άρθρ. 28 Νόμ. 3185/25-26 Σεπτ. 2003, ΦΕΚ Α΄ 229, κατωτ. σελ. 178,41 ) Σελ. 52,12(β) Τεύχος       Σελ.      22.Α.δ.1 Ελληνικά Ταχυδρομεία (ΕΛ.ΤΑ Άρθρ.17.-Δια κοινών αποφάσεων των Υπουργών Οικονομικών και Συγκοινωνιών, εκδιδομένων μετά γνώμην του Διοικητικού Συμβουλίου του ΕΛΤΑ και δημοσιευομένων δια της Εφημερίδος της Κυβερνήσεως, θέλουν ρυθμισθή τα της ασκήσεως εν γένει των υπό των Δημοσίων Ταμείων και του Ταμείου Παρακαταθηκών και Δανείων διαχειρίσεων, δια λογαριασμόν του ΕΛΤΑ. ( Άρθρ.18.-1.Η εν άρθρ. 4 του παρόντος προβλεπομένη μεταβίβασις περιουσιακών στοιχείων απαλλάσσεται παντός φόρου, δημοσίου ή δημοτικού, τέλους ή δικαιώματος. 2.Ο ΕΛΤΑ ως επιχείρησις κοινής ωφελείας με αποκλειστικόν μέτοχον το Κράτος δεν υπόκειται εις φόρους, τέλη , δικαιώματα, εισφοράς, κρατήσεις και εν γένει οιασδήποτε επιβαρύνσεις, υφιστάμενα ή εν τω μέλλοντι επιβληθησόμενα υπέρ του Δημοσίου, Οργανισμών τοπικής αυτοδιοικήσεως και παντός τρίτου. Συμβάσεις και συναλλαγαί μεταξύ του ΕΛΤΑ και τρίτων ως και έγγραφα, αναφοραί και αιτήσεις τούτου προς κρατικάς Αρχάς δεν υπόκεινται εις τέλη χαρτοσήμου. Δεν υπόκειται επίσης ο ΕΛΤΑ εις δασμούς και οιαδήποτε συμπαρομαρτούντα τέλη, δικαιώματα, κρατήσεις, υπερημερίας και αποθήκευτρα υπέρ του Δημοσίου ή υπέρ τρίτων δια τας πάσης φύσεως εισαγωγάς εκ του εξωτερικού οργάνων, εφοδίων και υλικών τα οποία απαιτούνται δια την ανασυγκρότησιν, την εκάστοτε επέκτασιν και ανακαίνησιν των εγκαταστάσεων και εν γένει των συστατικών στοιχείων του τεχνικού εξοπλισμού της Επιχειρήσεως, καθώς και δια τα πάσης φύσεως υλικά τα οποία απαιτούνται δια την συντήρησιν και λειτουργίαν των εγκαταστάσεών της.)  Με την παρ. 11 άρθρ. 6 Νόμ. 2459/18-19 Φεβρ. 1997 (ΦΕΚ Α΄ 17), Τόμ. 27 σελ. 194,725, καταργήθηκαν οι απαλλαγές από τα τέλη κυκλοφορίας που προβλέπονται από την άνω παρ. 2 Με το τελευταίο εδάφιο του ίδιου άρθρου ορίστηκε ότι η ισχύς του άρθρου αυτού αρχίζει την 1η Ιαν. 1998. Το ως άνω άρθρο 18 ισχύει για όσο χρόνο ο ΕΛΤΑ είναι φορέας παροχής της καθολικής υπηρεσίας, σύμφωνα με την παρ. 1 άρθρ. 28 Νόμ. 3185/25-26 Σεπτ. 2003 (ΦΕΚ Α΄ 229), κατωτ. σελ. 178,41. Άρθρ.19.-20.-(Καταργήθηκαν από την παρ. 1 άρθρ. 28 Νόμ. 3185/25-26 Σεπτ. 2003,ΦΕΚ Α΄ 229, κατωτ. σελ. 178,41). 